له ژێر ساێ بڵێن شه‌و ، له باوش گڕان ته‌و
خێاڵێ ها له ژێر سه‌ر ، چه‌میلێ هانه فکر خه‌و
نه جۊله‌ێ له ئه‌نامێ هه‌س ، نه له‌رزێ ها له گیان ده‌س
نه چرچێ ها له گیان دڵ ، نه چه‌رخێ ها له نام چه‌و
شنه‌فتمه‌س یه شائره ، هه‌ناسێ جوور ئاﮜره
یه هاتگه‌ زنه‌ی بکه‌ێ ، جما چه ئه‌ڵپلانه‌ێه‌و
خێاڵێ ها ژێر سه‌رێ ، شێرێگه ها له ده فته‌رێ
له بان بێت ئاخرێ ، ولات ئه‌و ڕه‌سانگه‌و
وڵاتێ جه‌نگ که‌ن له سه‌رێ ، چه کردگه‌ وه‌ێ له وه‌رێ
نێه‌ن وره‌ق له ده‌فته‌رێ ، قسه‌ێ دڵێ بشارنه‌و
که‌وه‌و بۊه تک قڵه‌م ، خه ت قڵه‌م له ڕه‌نگ چه‌م
له هه‌ر په‌ڕه‌ێ چه‌م که‌وێ ، وره‌ق بۊه وه لانه‌ که‌و
قسه‌ێ له ئاڵه‌م ئه‌و ده‌ره ، ئێ شێرێه شه‌ڕ ئه‌و نه‌ره
ده‌م زڕه قسیه ئه‌و که‌ره ، خودا چه بڵخه ناگه‌سه‌و
ئێ شێره ده‌م گرتگه‌سه‌و، قسه‌ێ دڵێ کردگه‌سه‌و
ئاخرێ ناوردﮜه سه‌و ، له‌ژێر ساێ بڵێن شه‌و
سمیه مهری(چه‌و که‌و)
